મારું નામ ગૌરી કાઉ છે. હું રૂડા અંકલના ત્યાં પેઈંગ ગેસ્ટ તરીકે રહું છું. એમણે મને ડોરમીટરીમાં એક સીટિંગ સ્પેસ આપી છે. લગભગ સાડા સાત ફૂટ બાય સાડા ત્રણ ફૂટની સ્પેસ એક કાઉ દીઠ આપી છે. અમે ટોટલ ચાર કાઉ છીએ. એક બફેલો પણ છે. આ બફેલો રૂડા અંકલની ફેવરીટ છે. બફેલોને ડીલક્ષ સ્પેસ મળી છે, એટલે એ થોડીક ઇગો પણ કરે છે. અમારી સાથે ચેટ પણ નથી કરતી. પાછું એની સ્પેસના માથે છાપરું છે અને એનાં પર ઘાસ નાખ્યું છે, એટલે એને ગરમી પણ ઓછી લાગે. અમારે તો ખાલી છાપરું છે. અમને સ્પેસ આપી એનાં બદલામાં અંકલ અમારું મિલ્ક કાઢી લે છે. અમારું કાઉઝોનું આમ તો ઘણું એક્સપ્લોઇટેશન થાય છે. પણ શું કરીએ ? વિ આર હેલ્પલેસ. કોઈ એનજીઓ પણ અમને મદદ કરતી નથી. એક વાર છાપું ખાતા પહેલા વાંચ્યું હતું, એમાં લખ્યું હતું કે સરકારમાં એક ગૌ સંવર્ધન ખાતું પણ છે, પણ એવું કહે છે કે એ ખાતામાં ઓફિસરોનું પોસ્ટિંગ પનીશમેન્ટ માટે જ થાય છે, એટલે એ લોકો ખીજાઈને અમારા વેલ્ફેર માટે કાઇ કરતા નથી.